วันนี้แวะมาใช้บัตรแลกเครื่องดื่มฟรีที่ได้จากสมัครสมาชิกไว้ คุ้มมาก ค่าสมัคร 199฿ ได้บัตรแลกเครื่องดื่มฟรี 2 แก้ว

[สถานที่ตั้ง/การเดินทาง]
ตั้งอยู่ใน เดอะมอลล์ บางแค ชั้นG ด้านหน้าห้าง อยู่ใกล้ๆกับ Starbuck

[บรรยากาศในร้าน]
ในร้านมีพื้นที่กว้างขวาง มีที่นั่งเยอะ ดีตรงที่มีที่นั่งแบบเคาเตอร์หันเข้าหากันแล้วมีที่เสียบปลั๊กให้บริการฟรี

[การบริการ]
จะพูดในส่วนของ Mc Cafe' เท่านั้น พนักงานที่นี่น่ารัก แนะนำเมนูใหม่หรือโปรโมชั่นให้เป็นประจำ วันนี้พนักงานก็แนะนำเมนูใหม่ในช่วงนี้ให้ลองชิมค่ะ

[คุณภาพ/รสชาติ อาหาร]
วันนี้ใช้บัตรและเครื่องดื่มฟรี ขนาดใช้บัตรแลกฟรีก็ไม่ได้ลดคุณภาพของเครื่องดื่มเลย เมนูมี่สั่งคือ Strawberry Yogurt Frappe (มีจำหน่ายถึง 31 มี.ค. 58 หรือจนกว่าของจะหมด) ราคา เล็ก125฿/ใหญ่145฿ น้ำสตอเบอรี่ ผสมโยเกิร์ตและนมเป็นส่วนประกอบหลัก โปะด้วยวิปครีม และโรยทอปปิ้งรูปหัวใจ กรุบๆดีค่ะ ตัวน้ำรสชาติเปรี้ยวนวลๆ ไม่เปรี้ยวจ๋าเหมือนสตอเบอรี่ทั่วไป มีรสและกลิ่นโยเกิร์ตขึ้นมานิดๆ  ถือว่าเข้ากันได้ดีเลย